Condom

Condom be like raincoat wey you dey wear for your john thomas or lady yansh top before you do the do, so you no go get belle or catch any STI. Condom dey for man, condom dey for woman too. If dem dey use am well—like every single time dem dey do am—women wey demma guys dey use condom, dem dey get like 2% chance of gettin belle for one year. If you dey use am normal normal, pregnancy fit happen 18 times outta 100 every year. Dem dey use am dey cut down de risk for gonorrhea, chlamydia, trichomoniasis, hepatitis B, plus HIV/AIDS big time. E dey fi protect small against genital herpes, human papillomavirus (HPV), plus syphilis sef..

Man condom, you dey roll am put for top of your prick wey stand proper before you do de do. E dey block am make de man pikin seed no go enter woman insyde. Normally dem dey make man kondom from latex, but sometimes dem dey use polyurethane, polyisoprene or even lamb nyama intestine. Man kondom dey easy to use, easy to find, plus e no dey give too much wahala. If you dey allergic to latex, make you use polyurethane or some other synthetic thing instead. Female condom dem dey usually make am from polyurethane, and you fit use am more than once.

Dem dey use Condom  prevent STI  since 1564 sef. Rubber condoms begin dey available for 1855, den latex condoms come follow for 1920s insyde. E dey World Health Organization ein list of important drugs wey everybody suppose get. For developing countries insyde, if you dey buy am for wholesale, ebe like 0.03 to US$0.08 for each one. For America side, condom no dey cost pass US$1.00. For the whole world inside, e no reach even 10% of people wey dey use birth control dey use condom. Rates of condom use dey higher for  developed world insyde. For UK side, condom dey number two for how people dey control birth (22%), but for America side, e dey number three (15%). Dem dey sell like six to nine billion every year.

 References 

 External links 

 WHO fact sheet on condoms
 "Sheathing Cupid's Arrow: the Oldest Artificial Contraceptive May Be Ripe for a Makeover", The Economist, February 2014.

Category:16th-century introductions

Category:HIV/AIDS
Category:Prevention of HIV/AIDS
Category:Penis
Category:Sexual health
Category:World Health Organization essential medicines
Category:Contraception for males
Category:Translated from MDWiki